**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

***«NIVEA»***

Στην Κηφισιά Αττικής σήμερα, 3η Ιουλίου 2018, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο **"**DPG DIGITAL MEDIΑ**"**  η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό – δημόσια προσφορά  για τους επισκέπτες/αναγνώστες της ιστοσελίδας [www.queen.gr](http://www.queen.gr).

Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ [www.queen.gr](http://www.queen.gr) ή σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

1. **Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι χρήστες-επισκέπτες της σελίδας του διαδικτυακού τόπου [www.queen.gr](http://www.queen.gr) που έχουν συμπληρώσει το 18ο έτος της ηλικίας τους. Κάθε ενδιαφερόμενος έχει δικαίωμα μίας μόνο συμμετοχής καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον το πρόσωπο του οποίου τα στοιχεία θα συμπληρωθούν στην ανωτέρω φόρμα συλλογής στοιχείων και θα κληρωθεί, κατά τα προβλεπόμενα κατωτέρω. Δικαίωμα συμμετοχής έχει το κάθε πρόσωπο μόνο μία φορά και τυχόν πολλαπλές συμμετοχές θα προσμετρούνται ως μία. Με την υποβολή της φόρμας δήλωσης συμμετοχής στο διαγωνισμό, ο ενδιαφερόμενος ρητά αποδέχεται τους Όρους Χρήσης του διαδικτυακού τόπου [www.queen.gr](http://www.queen.gr).

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο Διαγωνισμό.

 3.    **Περιγραφή του Διαγωνισμού.** H έγκυρη συμμετοχή στο διαγωνισμό επιτυγχάνεται με την πλήρη και ορθή συμπλήρωση των πεδίων της φόρμας συμμετοχής που θα είναι αναρτημένη στην σελίδα του [www.queen.gr](http://www.queen.gr) καθ’ όλη τη διάρκεια του διαγωνισμού και την επιλογή της ορθής απάντησης στο σύνολο και των τεσσάρων (4) ερωτήσεων πολλαπλής επιλογής που τίθενται στη συνέχεια. Τα στοιχεία της φόρμας που θα συμπληρωθεί από τους συμμετέχοντες στην κλήρωση είναι τα ακόλουθα:

* **Υποχρεωτικά:** (α) συμπληρώνονται τα ακόλουθα στοιχεία: ονοματεπώνυμο, αριθμός κινητού τηλεφώνου, πόλη και διεύθυνση ηλεκτρονικού ταχυδρομείου, (β) κλικάρεται (ενεργοποιείται) το checkbox «Δηλώνω υπεύθυνα ότι είμαι άνω των 18 ετών ή ότι βρίσκομαι υπό την εποπτεία γονέα ή κηδεμόνα ή επιτρόπου» και (γ) κλικάρεται (ενεργοποιείται) το checkbox «Έχω διαβάσει, κατανοώ και αποδέχομαι τους όρους χρήσης του ιστότοπου της εταιρείας».
* **Προαιρετικά**: (α) συμπληρώνονται τα ακόλουθα στοιχεία: φύλλο, ημερομηνία γέννησης, οικογενειακή κατάσταση και επάγγελμα και (β) κλικάρεται (ενεργοποιείται) το checkbox «Επιθυμώ να λαμβάνω ενημερωτικό υλικό/newsletters από τους ιστότοπους που εκμεταλλεύεται εμπορικά η DPG Digital Media Α.Ε.».

Κατόπιν συμπλήρωσης της φόρμας, αποδοχής των παρόντων όρων συμμετοχής και απάντησης και στις τέσσερις ερωτήσεις πολλαπλών επιλογών, θα εμφανίζεται ένα ευχαριστήριο μήνυμα. Στην κλήρωση θα συμμετάσχουν μόνο οι συμμετέχοντες οι οποίοι συμπλήρωσαν όλα τα απαιτούμενα στοιχεία στη φόρμα συμμετοχής και απάντησαν **σωστά** σε όλες τις ερωτήσεις πολλαπλών επιλογών που τους τέθηκαν στη συνέχεια.

4.       **Αντικείμενο Διαγωνισμού:** Τα δώρα που προκηρύσσονται είναι δέκα (10) σετ προϊόντων Nivea κάθε ένα εκ των οποίων περιλαμβάνει: ένα (1) Nivea Sun Protect & Bronze αντηλιακό λάδι SPF20 200ml., ένα (1) Nivea Sun Protect & Bronze αντηλιακό trigger spray γαλάκτωμα SPF30 300ml., ένα (1) Nivea Sun Protect & Bronze After Sun ενυδατικό γαλάκτωμα 200ml., ένα (1) Nivea Sun UV Face αντηλιακή κρέμα προσώπου Anti-Age 50ml. και μία (1) μπάλα παραλίας Nivea Beach Ball.

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Τρίτη **03/07/2018** ώρα **10:30π.μ.**, έως την Τρίτη **17/07/2018** ώρα **14:00μ.μ.**.

6.       **Ανάδειξη νικητών του διαγωνισμού:** Οι δέκα (10) νικητές του διαγωνισμού  θα αναδειχθούν με κλήρωση. Ο κάθε νικητής θα κερδίσει ένα (1) σετ προϊόντων Nivea το οποίο περιλαμβάνει: ένα (1) Nivea Sun Protect & Bronze αντηλιακό λάδι SPF20 200ml., ένα (1) Nivea Sun Protect & Bronze αντηλιακό trigger spray γαλάκτωμα SPF30 300ml., ένα (1) Nivea Sun Protect & Bronze After Sun ενυδατικό γαλάκτωμα 200ml., ένα (1) Nivea Sun UV Face αντηλιακή κρέμα προσώπου Anti-Age 50ml. και μία (1) μπάλα παραλίας Nivea Beach Ball. Από την κλήρωση θ’ αναδειχθούν και δέκα (10) επιλαχόντες οι οποίοι θα κληθούν να παραλάβουν δώρο σε περίπτωση αποκλεισμού, αδιαφορίας ή άρνησης νικητή.

7.       **Τόπος χρόνος και διαδικασία ανάδειξης νικητών του διαγωνισμού:** Οι δέκα (10) δικαιούχοι και οι δέκα (10) επιλαχόντες θα αναδειχθούν έπειτα από κλήρωση την Τρίτη **17 Ιουλίου 2018** και ώρα **15:00μ.μ.** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κληρώσεως παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:** Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση, η ανταλλαγή ή η εξαργύρωσή τους. Σε περίπτωση που πρόσωπο που αναδειχθεί νικητής του διαγωνισμού έχει δηλώσει λανθασμένα ή ανακριβή στοιχεία κατά τη συμπλήρωση της φόρμας συμμετοχής η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητή.** Τα ονόματα των νικητών θα ανακοινωθούν με ανάρτηση στο [www.queen.gr](http://www.queen.gr), αλλά θα υπάρξει και ενημέρωσή τους από την ΕΤΑΙΡΕΙΑ στο τηλέφωνο ή τη διεύθυνση ηλεκτρονικού ταχυδρομείου που συμπλήρωσαν στη φόρμα συμμετοχής τους στο διαγωνισμό. Σε περίπτωση που δεν επιτευχθεί επικοινωνία με νικητή έως την 23/07/2018 στις 14:00μ.μ. για οποιονδήποτε λόγο (υποβολή λανθασμένων στοιχείων κατά τη συμπλήρωση της φόρμας συμμετοχής, αδιαφορία, απουσία του νικητή κτλ), τότε ο νικητής θα χάσει κάθε δικαίωμα επι του δώρου και το δώρο θα κληθεί να παραλάβει επιλαχών, σύμφωνα με την ίδια διαδικασία και με αποδοχή εκ μέρους του έως τις 27/07/2018. Σε περίπτωση που δεν επιτευχθεί επικοινωνία και με τους επιλαχόντες, το δώρο θα μείνει αδιάθετο.

10.   **Παραλαβή δώρου.** Η παραλαβή του δώρου θα γίνει ταχυδρομικώς, με αποστολή από την διοργανώτρια εταιρεία στο χώρο διαμονής των νικητών σύμφωνα με τα στοιχεία που συμπληρώθηκαν στη φόρμα συμμετοχής τους στο διαγωνισμό. Σε περίπτωση που η εταιρεία που θα αναλάβει την αποστολή δεν μπορέσει να παραδώσει το δώρο για οποιονδήποτε λόγο (απουσία του νικητή, λανθασμένα ή ελλιπή στοιχεία κ.τ.λ.) στη διεύθυνση που δηλώθηκε στη φόρμα συμμετοχής, η επαναποστολή θα γίνει με έξοδα του νικητή. Η Διοργανώτρια δεν φέρει καμία ευθύνη σε περίπτωση που για οποιοδήποτε λόγο υπάρξει καθυστέρηση στην παράδοση του δώρου από την Εταιρεία που θα το διαθέσει.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες του νικητή στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής του δώρου. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος του νικητή του καθώς και των φωτογραφιών του για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση του νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομά του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Ο δικαιούχος δηλώνει ότι συγκατατίθεται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από την ΕΤΑΙΡΕΙΑ για όσο χρονικά διάστημα απαιτείται για την εκτέλεση της ­παρούσας σύμβασης και για την παραλαβή του δώρου από το νικητή. Τα δεδομένα των χρηστών/ συμμετεχόντων θα διαγραφούν εντός τριμήνου από την ημέρα της κλήρωσης του διαγωνισμού και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.queen.gr](http://www.queen.gr)).

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Ρητώς δηλώνεται και αναγνωρίζεται ανεπιφύλακτα από τους συμμετέχοντες στον παρόντα διαγωνισμό πως η ΕΤΑΙΡΕΙΑ ουδεμία ευθύνη έχει για οποιαδήποτε πλημμέλεια/ζημία/διαφορά/εμπλοκή/ανωμαλία τυχόν προκύψει από το δώρο που κερδίσουν. Η ΕΤΑΙΡΕΙΑ τυγχάνει απλή διεκπεραιώτρια του παρόντος διαγωνισμού και η σχέση που θα προκύψει σε περίπτωση νίκης μεταξύ του συμμετέχοντος και του προσφέροντος το δώρο φυσικού/νομικού προσώπου είναι πρωτογενής, αυτοτελής και ανεξάρτητη με την ΕΤΑΙΡΕΙΑ η ευθύνη της οποίας περιορίζεται μόνο στην επιτυχή και διαφανή διεξαγωγή του διαγωνισμού. Οι νικητές θα κάνουν χρήση των προϊόντων με δική τους ευθύνη.

15.   **Δημοσιότητα όρων διαγωνισμού:** Oι όροι του παρόντος Διαγωνισμού θα είναι αναρτημένοι στην ιστοσελίδα [www.queen.gr](http://www.queen.gr) καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.** Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**